Natuke kosutavat virinat kulub pimedal ajal meile kõigile marjaks ära.    Täna möödus kuueteistkümnes päev, mil ma  oma kodu päevavalguses näinud ei ole ja tegelikult ei loe ju see palavikunädalavahetus ka õieti - seega selge silmaga pole ma kodu täies ilus väljastpoolt näinud kakskümmend kolm päeva.  Milleks muretseda?    Miks mitte?    Koristada on päevavalguses tulemusrikkam, aga peale kuuajast valgusdefitsiiti ei taha ma mõeldagi, mis elukad mu toanurkadesse pesa on teinud.    Pensionini on jäänud pisut üle viie tuhande viiesaja päeva.    Kui pikk on hobuse eluiga?  Mul on nimelt tunne, et minu isiklik Pegasus on äkki jäänud korraga puuslakki, laminiiti ja marutõppe. Või on ehk setukale heinu napilt varutud?